
转讜住驻讜转



 讞讬讬讘. 驻''讛 讜讗驻讬' 讗讬谉 注讘讜讚转讛 讘讻讱 讜爪''诇 讚诪''诪 讛讬转讛 专讙讬诇讛 讘爪讜讗讛 讚讛讗 专讘 讬讛讜讚讛 诇讗 诪讬讞讬讬讘 (讗诇讗) 讘砖讘讬专转 诪拽诇 讜讗注''讙 讚讚诪讬 诇讝讘讬讞讛 专拽 讘讗讜转讛 砖专讙讬诇讛 讘诪拽诇 讜讻谉 讛讛讬讗 讚讞讙讘 爪''诇 砖注讜讘讚讬谉 讗讜转讛 讘讞讙讘 讘注谞讬谉 讗讞专 砖诇讗 讘砖讞讬讟讛 讚讗讬 讗讬谞讛 专讙讬诇讛 讘讜 诪讛 讘注讬 诇讚诪讜讬讬讛 诇讛讱 讚专讘 讬讛讜讚讛 诇讬诪讗 讻转谞讗讬 讜注讜讚 讻讬 诪砖谞讬 讚讻''注 诇讗 讗诪专讬谞谉 讻注讬谉 讝讘讬讞讛 讗诇讗 讻注讬谉 驻谞讬诐 讜讟注诪讗 讚诪讞讬讬讘 讛讜讗讬诇 讜爪讜讗专讜 讚讜诪讛 诇讘讛诪讛 讜讗讬 讗讬谞讛 专讙讬诇讛 讘讜 讻诇诇 讜讘讗转 诇讞讬讬讘 诪讟注诐 砖诪拽专讬讘 讗讜转讜 讻注讬谉 驻谞讬诐 讙诪讜专 讜讛讜讬 讻诪讜 砖讜讞讟 讘讛诪讛 诇注讘讜讚转 讻讜讻讘讬诐 砖讞讬讬讘 诇讻诇 注讘讜讚转 讻讜讻讘讬诐 砖讘注讜诇诐 诪讟注诐 砖讛讬讗 注讘讜讚转 驻谞讬诐 讻讚驻讬专砖 诇注讬诇 讘拽讜谞讟' 讜讻讬 讬讜注讬诇 爪讜讗专讜 讚讜诪讛 诇讘讛诪讛 诇讛讞砖讬讘 讻注讬谉 驻谞讬诐 讬讜转专 诪砖讜讞讟 讘讛诪讛 讘注诇转 诪讜诐 诇注讘讜讚转 讻讜讻讘讬诐 讚讗诪专讬谞谉 诇拽诪谉 讚驻讟讜专 讗诇讗 讜讚讗讬 诪讬讬专讬 讘注讘讜讚转 讻讜讻讘讬诐 砖专讙讬诇讬谉 诇注讘讜讚 讘讞讙讘 讜讚诪讬 诇讚专讻讛 讘讻讱 讟驻讬 诪讘讛诪讛 讘注诇转 诪讜诐 诇注讘讜讚转 讻讜讻讘讬诐 砖讗讬谉 讚专讻讛 讘讘讛诪讛 讻诇诇 讜讘讛讻讬 谞讬讞讗 讚诇讗 拽讗诪专 讚讻''注 讗诪专讬谞谉 讻注讬谉 讝讘讬讞讛 讻专讘 讜诪讞讬讬讘 讘砖讘讬专转 诪拽诇 讘讗讜转讛 砖注讜讘讚讬谉 讗讜转讛 讘诪拽诇 讜讛讻讗 讚驻诇讬讙讬 讘讞讙讘 驻诇讬讙讬 讘讗讬谉 注讜讘讚讬谉 讗讜转讛 讘讻讱 讚诇讗 注讚讬祝 爪讜讗专讜 讚讜诪讛 诇讘讛诪讛 诪讘注诇转 诪讜诐 讻讚驻专讬砖讬转: 诪谞讬谉 诇诪讞讜住专 讗讘专. 驻讬专砖转讬 讘驻''拽 (诇注讬诇 讚祝 讜.) 讜讻诇 讛住讜讙讬讗: 

专讘讬谞讜 讞谞谞讗诇

砖讞讟 讞讙讘 诇注讘讜讚转 讻讜讻讘讬诐 专' 讬讛讜讚讛 诪讞讬讬讘 讜讞讻诪讬诐 驻讜讟专讬诐. 讗讜拽讬诪谞讗 讻讜诇讬 注诇诪讗 讻注讬谉 驻谞讬诐 讘注讬谞谉 讜砖讗谞讬 讞讙讘 讛讜讗讬诇 讜爪讜讗专讜 讚讜诪讛 诇爪讜讗专 讘讛诪讛 讜讻讗讬诇讜 讘讛诪讛 砖讞讟 诇注讘讜讚转 讻讜讻讘讬诐. 讜专讘谞谉. 诇讗讜 讘讛诪讛 讛讬讗:



讗诪专 专讘 注讘讜讚转 讻讜讻讘讬诐 砖注讘讜讚转讛 讘诪拽诇 砖讬讘专 诪拽诇 讘驻谞讬讛 讞讬讬讘 讜谞讗住专转 讚砖讘讬专转讛 讻注讬谉 讝讘讬讞讛 讛讬讗. 讝专拽 诪拽诇 讘驻谞讬讛 讞讬讬讘 砖讛专讬 讚专讱 注讘讜讚转讛 讘诪拽诇. 讜讗讬谞讛 谞讗住专转 讗讜转讛 讛诪拽诇. 讚讘注讬谞谉 讝专讬拽讛 诪砖转讘专转. 讻讙讜谉 讝专讬拽转 讚诐 讜诇讬讻讗:



讜诪拽砖讬谞谉 讗讬 讛讻讬 讗讘谞讬 诪专拽讜诇讬住 讗诪讗讬 讗住讜专讜转 讛诇讗 注讘讜讚转讜 讘讝专讬拽转 讗讘谉 讛讬讗 讜讛讗讘谉 讗讬谞讛 诪砖转讘专转 讘注转 讝专讬拽转讛 讻讝专讬拽转 讚诐.



讜驻专拽讬谞谉 讗讘谞讬 诪专拽讜诇讬住 讗讬谞谉 谞讗住专讜转 讗诇讗 诪驻谞讬 砖注讜砖讛 讗讜转谉 注讘讜讚转 讻讜讻讘讬诐 讜讘讻诇 讬讜诐 诪讜住讬祝 讜诪讙讚诇讛. 讜诪拽砖讬谞谉 讛谞讬讞讗 诇专"注 讚讗诪专 注讘讜讚转 讻讜讻讘讬诐 砖诇 注讜讘讚 讻讜讻讘讬诐 讗住讜专讛 诪讬讚. 讗诇讗 诇专' 讬砖诪注讗诇 讚讗诪专 注讚 砖转注讘讚 讗讻转讬 诇讗 驻诇讞讛 讜讗诪讗讬 讗住讜专讜转.



讜驻专拽讬谞谉 讻诇 讗讞转 讜讗讞转 谞注砖讬转 注讘讜讚转 讻讜讻讘讬诐 讜转拽专讜讘转 诇讞讘专转讛. 讘转专讬讬转讗 转砖转专讬 讚注讚讬讬谉 诇讗 谞注讘讚讛.



讜驻专讬拽 专讘 讗砖讬 讻诇 讗讞转 讜讗讞转 谞注砖讬转 转拽专讜讘转 诇注爪诪' 讜转拽专讜讘转 诇讞讘专转讛. 讛谞讛 讙诐 讛讬讗 讻讗诇讜 谞注讘讚讛. 讜诪拽砖讬谞谉 注诇讬讛 讚专讘 诪讛讗 讚转谞谉 驻专讻讬诇讬 注谞讘讬诐 讜注讟专讜转 砖诇 砖讘诇讬诐 讗住讜专讜转 诪砖讜诐 转拽专讜讘转 注讘讜讚转 讻讜讻讘讬诐 讜讛讗 讛谞讬 诇讗 讻注讬谉 驻谞讬诐 讗讬讻讗. 讚讛讗 讗讬谉 谞拽专讘讬谉 讘注讝专讛 讘转讜专转 拽专讘谉 讻讬讜爪讗 讘讗诇讜. 讜讙诐 讗讬谞讛 讻讝专讬拽讛 诪砖转讘专转 讘诪讗讬 谞讗住专讬谉.



讜驻专拽讬谞谉 讻讙讜谉 砖讘爪专谉 讜拽爪专谉 诪转讞诇讛 诇讻讱 砖谞讗住专讜 讘砖注转 讞转讬讻讛 砖讛讬讗 讻注讬谉 讝讘讬讞讛:



讗"专 讬讜讞谞谉 诪谞讬谉 诇讝讜讘讞 讘讛诪讛 讘注诇转 诪讜诐 诇注讘讜讚转 讻讜讻讘讬诐 砖驻讟讜专 砖谞讗诪专 讝讜讘讞 诇讗诇讛讬诐 讬讞专诐 讘诇转讬 诇讛' 诇讘讚讜 讻诇 讛专讗讜讬 诇砖诐 讞讬讬讘 讘讜 诇注讘讜讚转 讻讜讻讘讬诐 讜讗讜拽讬诪谞讗 讛讗讬 讘注诇转 诪讜诐 诪讞讜住专转 讗讘专 讛讬讗 讗讘诇 讘注诇转 诪讜诐 讘讚讜拽讬谉 砖讘注讬谉 讞讬讬讘. 讚讛讗 讞讝讬讗 诇讙讘讜讛 诇讘谞讬 谞讞 讘讘诪讛 讚讬讚讛讜.



砖谞讗诪专 讜诪讻诇 讛讞讬 诪讻诇 讘砖专 讜讙讜' 讗诪专讛 转讜专讛 讛讘讗 讘砖专 砖讞讬讬谉 专讗砖讬 讗讘专讬谉 砖讘讛. 讜诪爪讗谞讜 砖讛注诇讛 诪讛谉 谞讞 拽专讘谉 讜讻专"讗 讚讗诪专 诪谞讬谉 诇诪讞讜住专 讗讘专 砖讗住讜专 诇讘谞讬 谞讞 砖谞讗诪专 讜诪讻诇 讛讞讬 诪讻诇 讘砖专 讜讙讜' 讗诪专讛 转讜专讛 讛讘讗 讘讛诪讛 砖讞讬讬谉 专讗砖讬 讗讘专讬讛.





专诪讘"谉

讛讗 讚讗诪专 专' 讗讘讛讜 讗"专 讬讜讞谞谉 诪谞讬谉 诇讝讜讘讞 讘讛诪讛 讘注诇转 诪讜诐 诇注"讝 砖驻讟讜专. 讚诇讗 讗住专讛 转讜专讛 讗诇讗 讻注讬谉 驻谞讬诐 驻诇讬讙讗 讗讚专讘 讚讗诪专 讻注讬谉 讝讘讬讞讛 谞诪讬 讗诪专讬谞谉 讜讛讗 讚讗诪专讬谞谉 讘驻"讚 诪讬转讜转 讗讘讜转 讝讬讘讜讞 讜拽讬讟讜专 谞讬住讜讱 讜讛砖转讞讜讗讛 转讜诇讚讜转 砖讘专 诪拽诇 诇驻谞讬讛 诇讬转 诇讬讛 诇专' 讬讜讞谞谉 讚诇讗讜 诪住拽谞讗 讛讬讗 讻讚讗诪专谉 讜讻讬讜谉 讚诇讬转 诇讬讛 拽专讗 诇讗 诪专讘讬 讻注讬谉 转讜诇讚讜转 讘注"讝 讻诇诇 讗诇讗 讻注讬谉 驻谞讬诐 诪诪砖 讘注讬谞谉 讜讻讬 讛讬讻讬 讚讘注讬 专' 讬讜讞谞谉 讻注讬谉 驻谞讬诐 诇讗讞讬讜讘讬 讗讬谞讛讜 讛"谞 讘注讬 讻注讬谉 驻谞讬诐 诇诪讬住专 转拽专讜讘转 讻讚诪讜讻讞讗 讻讜诇讛 砖诪注转讬谉. 
讜诇讗 讻转讘讛 专讘讬谞讜 讘讛诇讻讜转, 讜讗注驻"讻 谞专讗讛 讚讛诇讻转讗 讛讬讗 讚专讘 讜专' 讬讜讞谞谉 讛诇讻讛 讻专"讬 讜住讜讙讬讬谉 讘诇讬砖谞讗 讚讙诪' 讘注讬谞谉 讻注讬谉 驻谞讬诐 讜诇讬讻讗 讜诇注讬诇 谞诪讬 讚讻"注 诇讗 讗诪专讬谞谉 讻注讬谉 讝讘讬讞讛 讗诇讗 讻注讬谉 驻谞讬诐 讘注讬谞谉 讜诪砖诪注 讚专' 讬讜讞谞谉 住讘专 诇讛 讻专讘谞谉 讚驻诇讬讙讬 注诇讬讛 讚专' 讬讛讜讚讛 讜讘讚讬谉 讛讜讗 砖讗驻讬' 诪讞讜住专转 讗讘专 谞诪讬 讗诇讗 诇讛讜讚讬注讱 讻讞讜 讚专' 讬讛讜讚讛 拽转谞讬 讞讙讘 讚专' 讬讛讜讚讛 讘讚讜诪讛 住讙讬 诇讬讛. 讜讛讗 讚转谞讬讗 住驻转 诇讛 爪讜讗讛 讜讻讜' 转驻转专 讻专"讬 讗讘诇 诇专讘谞谉 驻讟讜专 讚爪讜讗讛 诇讞讛 诇专"讬 讚讜诪讛 讛讜讬 讜专讘 住讘专 诇专"讬 讗驻讬' 诪拽诇 讞讬讬讘 讘砖讘专 诇专讘谞谉 讚讜拽讗 讞讙讘 讗讘诇 诪讞讜住专转 讗讘专 讞讬讬讘.
讜诪讬讛讜 讛讗 讚转谞谉 诪爪讗 讘专讗砖讜 驻专讻讬诇讬 注谞讘讬诐 讜注讟专讜转 砖诇 砖讘诇讬诐 讛讛讬讗 讻注讬谉 驻谞讬诐 诪诪砖 讛讬讗 砖讛专讬 讚讘专 讛拽专讘 诪诪砖 诇讙讘讬 诪讝讘讞 讛讜讗 讻讙讜谉 讘讻讜专讬诐 讜讘爪专谉 诪转讞讬诇讛 诇讻讱 讻讚讗讜拽讬诪谞讗 转讚注 讚讛讗 讗诪专讬谞谉 诪讗讬 讻注讬谉 驻谞讬诐 讗讬讻讗 讜诪讗讬 讻注讬谉 讝专讬拽讛 诪砖转讘专转 讗讬讻讗 讻诇讜诪专 转讬拽砖讬 诇转专讜讜讬讬讛讜 讜诪驻专拽讬谞谉 诇讛讜 讘砖讘爪专谉 诪转讞讬诇讛 诇讻讱 讗诇诪讗 讻注讬谉 驻谞讬诐 谞诪讬 讛讜讗 讚砖讘讬专讛 讜讚讗讬 讛讬讬谞讜 讻注讬谉 讝讘讬讞讛 讜讻讬讜谉 讚拽专讘 诇讙讘讬 诪讝讘讞 讛讜讬 讻注讬谉 驻谞讬诐.
讜讛讗 讚讗诪专讬谞谉 诇拽诪谉 讻诇 砖讛讜讗 诇驻谞讬诐 诪谉 讛拽诇拽诇讜谉 讗驻讬诇讜 诪讬诐 讜诪诇讞 讗住讜专 讬"诪 诪砖讜诐 转拽专讜讘转 讜讻注讬谉 驻谞讬诐 讛讜讗 砖讛专讬 诪讬诐 讜诪诇讞 拽专讘讬谉 诇讙讘讬 诪讝讘讞 讜诪砖转讘专 讛讜讬 讜讗住讜专 讻讚讬谉 转拽专讜讘转 砖讗讬谉 诇讜 讘讬讟讜诇 注讜诇诪讬转 讞讜抓 诪谉 讛拽诇拽诇讜谉 讚讘专 砖诇 谞讜讬 讗住讜专 诪砖讜诐 谞讜讬讬 注"讝 讜讗住讜专 注讚 砖讬讘讟诇诐 砖讗讬谞讜 砖诇 谞讜讬 诪讜转专 诇讙诪专讬.
讜讬"诪 讗驻讬' 诪讬诐 讜诪诇讞 讗住讜专 诪砖讜诐 诪砖诪砖讬谉 讜讻讱 讗诪专讜 讘讬专讜砖诇诪讬 诪讛 注诇讬讛诐 讚讘专 讛诪讬讜讞讚 诇讛诐 转讻砖讬讟 讗祝 注诪讛诐 讚讘专 砖讛讜讗 诪讬讜讞讚 诇讛诐 转讻砖讬讟 讬爪讗讜 讻讬住讬谉 砖诇 诪注讜转 专' 讘讗 讘砖诐 专' 讬讛讜讚讛 讜讗驻讬' 诪讬诐 讜诪诇讞 诪诇讞 诇砖讜祝 讜诪讬诐 诇讚讬讞 讜讗讛讬谉 讗驻讬' 讗诇讗 讻讙讜谉 诪讬诐 讜诪诇讞 讛谞注讘讚 讜谞专讗讛 讚讛"讙 讛谞注讘讚 讗祝 讻讗谉 诪讬诐 讜诪诇讞 砖讗住专讜诐 诪砖讜诐 诪砖诪砖讬谉.讜注讜讚 讚诪爪讬谞讜 砖诐 讘讬专讜砖诇诪讬 讗诪转谞讬' 讚诪爪讗 讘专讗砖讜 诪注讜转 讗"专 讬讜住讬 诇讗 住讜祝 讚讘专 诪专拽讜诇讬住 讜讘专讗砖讜 诪注讜转 讗诇讗 讗驻讬' 注"讝 砖讗讬谉 注诇讬讛 拽诇拽诇讜谉 诪爪讗 讘转讜讻讜 讻住讜转 讗讜 讻诇讬诐 讛专讬 讗诇讜 诪讜转专讬谉 讗诇诪讗 讗诐 讬砖 诇讛 拽诇拽诇讜谉 讗驻讬' 讻住讜转 讜讻诇讬诐 讗住讜专讬谉 讜讛讬讬谞讜 讜讚讗讬 诪砖讜' 诪砖诪砖讬谉.
讜转诪讛谞讬 注诇 讛驻讬' 讛讝讛 砖讗"讻 爪专讬讱 讗转讛 诇讞讜砖 砖讻讘专 砖诪砖讜 讗讜转讜 讘诪讬诐 讜讘诪诇讞 讛讝讛 讚讛讗 诪砖诪砖讬谉 讗讬谞谉 讗住讜专讬谉 注讚 砖讬注讘讚讜 讜讗讬谉 讛讚讘专 拽专讜讘 诇讞讜砖 诇讻讱 讜诇讬砖谞讗 讚讙诪专讬谉 谞诪讬 讚讬讬拽讗 讻驻讬专讜砖讗 拽诪讗 讚拽讗诪专讬谞谉 讛砖转讗 驻注讜专讬 诪驻注专讬' 拽诪讬讛 诪讬诐 讜诪诇讞 诇讗 诪拽专讘讬 诇讬讛 (讜驻注讜专 讜诪专拽讜诇讬住 讞讜抓 诇驻谞讬诐 诇驻注讜专 讚诪讬) [讗诇讗 讗驻讬' 讞讜祝 讻驻谞讬诐 讚诪讬 讜讗住讜专], 讜讻诇 砖讻讬讜爪讗 讘讜 拽专讘 诇讙讘讬 诪讝讘讞 讜诪砖转讘专 讗住讜专 诪砖讜' 转拽专讜讘转 砖讗讬谉 诪讻讘讚讬谉 讗讜转讜 诇注砖讜转 诇讜 讻讘讜讚 砖诇 拽诇拽诇讜谉 讜讛谞讬 谞专讜转 砖诇 砖注讜讛 砖诪讚诇讬拽讬谉 诇驻谞讬 注"讝 谞讜讬讬 注"讝 谞讬谞讛讜 讜讗注"驻 砖注砖讗谉 诪转讞讬诇讛 诇讻讱 讗讬谉 讛拽讚砖 诇注"讝 讜诪讜转专讬谉 注讚 砖诪讚诇讬拽谉 诇驻谞讬 注"讝 讚讛讛讬讗 砖注转讗 讜讚讗讬 讗住讬专谉 讜讘讘讬讟讜诇 讘注诇诪讗 住讙讬 诇讛讜 讛讬诇讻讱 讗诐 诪讻专谉 讗讜 谞转谞谉 讻讜诪专 诇讬砖专讗诇 诪讜转专讜转 讜讗注"讙 讚讘注"讝 注爪诪讛 讗诪专讬谞谉 讚讗驻讬' 诪讻专讛 讗讜 诪砖讻谞讛 诇爪讜专祝 讬砖专讗诇 讗住讜专讛 讛转诐 诪砖讜诐 讚诪讬诪专 讗诪专 讗讬讬讚讬 讚讚诪讬讛 讬拽专讬诐 诪讝讘讬谉 诇讬讛 诇注讻讜"诐 讜驻诇讞 诇讛 讗讘诇 谞专讜转 讛诇诇讜 讗讬谉 讚诪讬讛 讬拽专讬诐 讜讻谉 讛讚讬谉 讘讻诇 诪砖诪砖讬 注"讝 砖讗讬谞谉 谞讬讻专讬谉 砖讛谉 诪砖诪砖讬谉 讻讚讬 砖讬转讬拽专讜 讘讛谉 讜注讜讚 砖讗讬谉 讞讬讘转 诪砖诪砖讬谉 注诇讬讛诐 讻讞讬讘转 注"讝 注爪诪讛 砖讬转讬拽专讜 讘讛谉 诇驻讬讻讱 讗诐 诪讻专讜诐 讗讜 诪砖讻谞讜诐 讜讗讬谉 讚注转诐 注诇讬讛诐 讘讟诇讬诐 讜转谞讬讗 谞诪讬 讘转讜住驻转讗 讗祝 讻诇讬诐 讛诪砖转诪砖讬谉 讘讛 讜讘讙讜驻讛 讙谞讘讜诐 讻讜诪专讬诐 讜诪讻专讜诐 讛专讬 讗诇讜 诪讜转专讬谉 讜讻谉 谞诪讬 讗诐 讻讘讜 讗讜转诐 讻讜诪专讬诐 诇讛砖转诪砖 讘讛谉 诇注爪诪诐 讝讛讜 讘讬讟讜诇谉 讚谞讜讬讬诐 谞讬谞讛讜 讜讘讟讬诇讬 讜讻"讻 讛"专 砖诪讜讗诇 专讜诪专讜讙讬 讝"诇. 讜讬砖 诪讬 砖讗讜住专 讘谞专讜转 砖诇 砖注讜讛 诪砖讜诐 转拽专讘讜转 讜诪讚诪讬 诇讛 诇驻专讻讬诇讬 注谞讘讬诐 砖讘爪专谉 诪转讞讬诇讛 诇讻讱 砖讛讚诇拽转谉 讝讜 讛讬讗 砖讘讬专转谉. 讜讗讬谞讜 谞讻讜谉 讚讛转诐 诪转讻讜讬谉 诇注讘讜讚讛 讘讗讜转讛 讘爪讬专讛 讚讛讬讬谞讜 砖讘专 诪拽诇 诇驻谞讬讛 讜讻谉 驻讬' 专砖"讬 讝"诇 讗讘诇 讗诇讜 讗讬谉 注讘讜讚转讛 讘讻讱 讗诇讗 诇拽诇讜谉 注"讝 注砖讜讬讜转 讜诪砖诪砖讬讛 讛谉 讜注讜讚 砖讗讬谉 讝讛 讻注讬谉 驻谞讬诐 砖讛专讬 讗讬谞谉 拽专讘讬谉 注"讙 诪讝讘讞 讜讗注"驻 砖讛讬转讛 讛讚诇拽讛 讘驻谞讬诐 讗讬谞讛 注讘讜讚讛 讻讚讗诪专讬谞谉 讘诪住' 讬讜诪讗 讜诇讗 谞转专讘讜 注讘讜讚讜转 诪砖讜诐 讻注讬谉 驻谞讬诐 讗诇讗 讝讬讘讜讞 拽讬讟讜专 讜谞讬住讜讱 讜讛砖转讞讜讗讛 讻讚讗讬转讗 讘驻"讚 诪讬转讜转 讜诇讞诐 讗讜谞讬诐 砖诇讛诐 讛专讗讘"讚 讝"诇 讛转讬专 砖砖讻专 讻讜诪专 讛诐 讜讻谉 驻讬' 讞讻诪讬 讛爪专驻转讬诐 讜注讜讚 讛转讬专讜 诇讘讜砖讬 讻讜诪专讬诐 讜讙讘讬注讬 讻住祝 砖诇讛诐 讗讘诇 诪讞转讜转 讛讞讟讗讬诐 讛讗诇讛 讘谞驻砖讜转诐 讗住讜专讬谉 讚诪砖诪砖讬 注"讝 讛诐 讜讻讘专 讻转讘谞讜 讗谞讜 砖诪讻讬专转谉 讝讛讜 讘讬讟讜诇诐.





专砖讘"讗

讘砖诇诪讗 讬讬谞讜转 讜砖诪谞讬诐 讜住诇转讜转. 讗讬讻讗 讻注讬谉 驻谞讬诐 诪诪砖 讜讗讬讻讗 [讻注讬谉] 讝专讬拽讛 讛诪砖转讘专转 诪砖讜诐 讚诪住转诪讗 讚诪讬诇转讗 讻诇 讚讘专 讛拽专讘 诇诪讝讘讞 讻讙讜谉 讬讬谞讜转 砖诪谞讬诐 讜住诇转讜转 讞讜讗驻讬诇讜 诪讬诐 讜诪诇讞 讞讘讬讘 注诇讬讬讛讜, 讜讻讬讜谉 砖讗谞讜 诪讜爪讗讬诐 讗讜转讜 诇驻谞讬 注"讝, 讗谞讜 讗讜诪专讬诐 砖注砖讜 诪讛谉 注讘讜讚讛 讻注讬谉 驻谞讬诐 讚讛讬讬谞讜 讝专讬拽讛 讛诪砖转讘专转, 讻讬讜谉 讚专讗讜讬讬谉 诇讻讱. 讜讘砖谞讬诐 讜住诇转讜转 诪讬讬专讬 砖讚专讱 诇注讜讘讚讛 讘讛谉 讘砖讜诐 讚讘专 讜诇讗 讘注谞讬谉 讝讛, 讗讘诇 讘讬讬谞讜转 讗驻讬诇讜 讗讬谉 注讘讜讚转讛 讘讬讬谉 诪转住专讗, 讻讬讜谉 讚讘驻谞讬诐 注讘讚讬 谞讬住讜讱 讛讬讬谉, 讜讻转讬讘 谞诪讬 (讚讘专讬诐 诇讘, 诇讞) "讬砖转讜 讬讬谉 谞住讬讻诐".



讗诇讗 驻专讻讬诇讬 注谞讘讬诐 讜注讟专讜转 砖讘讜诇讬诐 诇讗 讻注讬谉 驻谞讬诐 讗讬讻讗 讜诇讗 [讻注讬谉] 讝专讬拽讛 讛诪砖转讘专转 讗讬讻讗. 讜转讬诪讛 诪讛讜 讻注讬谉 驻谞讬诐 [讗讬讻讗] 讚诪砖诪注 砖讘讬讬谞讜转 砖诪谞讬诐 讜住诇转讜转 讬砖 讟注诐 讻注讬谉 驻谞讬诐 诇讘讚 讝专讬拽讛 讛诪砖转讘专转, 讜讛讗 (讬讬谞讜转) [驻专讻讬诇讬 注谞讘讬诐] 讛专讬 讛讜讗 讞诪专讗 讜专讗讜讬 诇诪讝讘讞 讛讜讗. 讝讗转 讗讬谞讛 拽讜砖讬讗, 讚讚专讻谉 砖诇 驻专讻讬诇讬 注谞讘讬诐 讗讬谞诐 专讗讜讬诐 诇驻谞讬诐, 讜讻诇 讗讬诪转 谞诪讬 讚诪讬拽专讜 注谞讘讬诐 诇讗 讞讝讜, 讜讻讬 注爪专讬谞谉 诇讛讜 诇讗讜 讛讬讬谞讜 驻专讻讬诇讬谉 讗诇讗 诪讬谉 讗讞专, 讚注讚 讛砖转讗 注谞讘讬诐 讜讛砖转讗 讬讬谉, 讜讻谉 住诇转 讜讞讟讬诐 砖谞讬 诪讬谞讬诐 诪讬拽专讜.



讗诇讗 讛讗 拽砖讬讗 诇讬. 讚驻专讻讬诇讬 注讘讬诐 讙讜驻讬讬讛讜 讜讚讗讬 讻注讬谉 驻谞讬诐 谞讬谞讛讜 砖讛专讬 诪拽专讬讘讬诐 讗讜转诐 诇驻谞讬诐 讘讻讜专讬诐, 讜讗诐 转转专抓 讻讬讜谉 讚讛讜讛 住诇拽讗 讚注转讬谉 讛砖转讗 讚诇讗 讘爪专谉 诪转讞诇讛 诇讻讱 讗诇讗 砖讛讘讬讗谉 诪谉 讛讘讬爪讜专 诇讗讜 讻注讬谉 驻谞讬诐 谞讬谞讛讜, 砖讛专讬 讘讻讜专讬诐 诇砖诐 讘讻讜专讬诐 讘讜爪专讬谉 讗讜转诐 讜讗讬谉 诪讘讬讗讬谉 讗讜转诐 诪驻讬专讜转 砖诇拽讞 讘砖讜拽, 讜讻注讬谉 驻谞讬诐 诪诪砖 讘注讬谞谉, 讛讗 诇讗讜 诪讬诇转讗 讛讬讗, 讚讗诐 讻谉 转拽砖讬 诇讱 诪转谞讬转讬谉 讚拽转谞讬 (讻讟,讘) 讘砖专 讛谞讻谞住 诇注"讝 诪讜转专 讜讛讬讜爪讗 讗住讜专, 讚讛转诐 讜讚讗讬 讘砖讛讘讬讗 诪谉 讛讞转讜讱 拽讗 诪讬讬专讬, 讚讗讬 诪驻专砖讬谞谉 诇讛 讘砖砖讞讟 诪转讞诇讛 诇砖诐 注讘讜讚讛 讝专讛, 讘讻讬 讛讗 诇讗 讛讜讛 转谞讬谞谉 讛谞讻谞住 诪讜转专, 讚讛砖讜讞讟 诇砖诐 注"讝 讻讜诇讛 讘讛诪讛 讗住讜专讛 讜讗祝 注诇 驻讬 砖诇讗 讛讻谞讬住 诪诪谞讛 讻诇讜诐 诇驻谞讬 讛注讘讜讚讛 讝专讛, 讜诪转谞讬转讬谉 讛讬讗 讚转谞谉, 讛砖讜讞讟 诇砖诐 讛专讬诐 诇砖诐 讙讘注讜转 讜讻讜'. 讜讛讻讬 谞诪讬 讗诪专讬谞谉 注诇讛 讘讛讚讬讗 讘驻专拽 讗讬谉 诪注诪讬讚讬谉 (注讘讜讚讛 讝专讛 诇讘, 讘) 诪转谞讬转讬谉 讚诇讗 讻专讘讬 讗诇讬注讝专 讚讗讬 专讘讬 讗诇讬注讝专 讛讗 讗诪专 住转诐 诪讞砖讘转 谞讻专讬 诇注"讝, 讜讻讬讜谉 讚诪讬讬专讬 讘诪讘讬讗 诪谉 讛讞转讜讱 讗诐 讻谉 讗驻讬诇讜 讛讬讜爪讗 讗诪讗讬 讗住讜专, 讜讛讗 诇讗讜 讻注讬谉 驻谞讬诐 讛讜讗 讚讘砖专 讛讞转讜讱 讗讬谞讜 专讗讜讬 诇驻谞讬诐. 讜讗讬驻砖专 诇讜诪专 讚讜讚讗讬 诪砖讜诐 砖诇讗 讘爪专谉 诇讻讱 讛讬讗 讚讛讗 讗讬谉 讘讻讜专讬诐 诇驻谞讬诐 讘注谞讬谉 讝讛, [讗讘诇] 讙讘讬 讘砖专 讛讗 讗讬讻讗 讘注谞讬谉 讝讛, 砖讛专讬 讻诇 讛讝讘讞讬诐 砖谞讝讘讞讜 砖诇讗 诇砖诪谉 讻砖专讬诐 (诪转谞讬' 讝讘讞讬诐 讘, 讗), 讜讙讘讬 注"讝 讻注讬谉 [驻谞讬诐] 讗讬讻讗 讗祝 注诇 驻讬 砖砖讞讟讛 砖诇讗 诇砖诐 注"讝 讜讛讘讬讗 诇讛 讗住讜专讛, 讻讙讜谉 砖讛讻谞讬住 诇驻谞讬诐 诪谉 讛拽诇拽诇讬谉, 诪砖讜诐 讚讗讬 讗讬驻砖专 讚诇讬讻讗 转拽专讜讘转 讻讚讗诪专讬谞谉 讛转诐 (诇讘, 讘), 讗讘诇 讘讻谞讬住转讜 拽讜讚诐 砖谞讻谞住 诇驻谞讬诐 诪谉 讛拽诇拽诇讬谉 诪讜转专, 讚讗讻转讬 诇讗讜 转拽专讜讘转 讗讬讻讗 讻讬讜谉 砖诇讗 谞砖讞讟讛 诪转讞诇讛 诇砖诐 注"讝. 讜诪砖讜诐 讛讻讬 驻专讬拽 专讘讗 讘专 注讜诇讗 讻讙讜谉 砖讘爪专谉 诪转讞诇讛 诇讻讱, 讚讛讜讛 诇讬讛 讻注讬谉 驻谞讬诐 讘讘讻讜专讬诐, 讜谞讬讞讗 讘讬谉 诇诪讗谉 讚讗诪专 讘注讬谞谉 讻注讬谉 讝讘讬讞讛, 讘讬谉 诇诪讗谉 讚讗诪专 讘注讬谞谉 讻注讬谉 驻谞讬诐 诪诪砖, 讚讛砖转讗 讻注讬谉 讝讘讬讞讛 讗讬讻讗 砖讘爪讬专转谉 诇砖诐 注"讝 讛讜讬讗 诇讛 讻砖讘讬专转 诪驻专拽转 砖诇 讘讛诪讛转 驻谞讬诐, 讜讻注讬谉 驻谞讬诐 谞诪讬 讗讬讻讗, 讚讻讬讜谉 砖讘爪专谉 诇砖诐 讻讱 讛讜讬讗 诇讛 讻注讬谉 讘讻讜专讬诐. 讜讗讻转讬 拽砖讬讗 诇谉 讻讬讜谉 讚讛讜讛 拽讗 住诇拽讗 讚注转讬谉 讚诇讗讜 讘砖讘爪专谉 诪转讞诇讛 诇讻讱 诪讬讬专讬, 讗讚诪讛讚专 诇诪讬驻专讱 诪诪转谞讬转讬谉 诇诪讗谉 讚讗诪专 讻注讬谉 驻谞讬诐 讘注讬谞谉 讜诇诪讗谉 讚讗诪专 讻注讬谉 讝讘讬讞讛 讘注讬谞谉 讻讚驻专讬讱 诪讗讬 讻注讬谉 驻谞讬诐 讗讬讻讗 讜诪讗讬 讝专讬拽讛 讛诪砖转讘专转 讗讬讻讗, 讗诪讗讬 诇讗 驻专讬讱 诪转谞讬转讬谉 讙讜驻讗 专讬砖讗 讗住讬驻讗, 讚拽转谞讬 驻专讻讬诇讬 注谞讘讬诐 讜注讟专讜转 砖诇 砖讘讜诇讬诐 讜讻讜' 讜讻诇 讚讘专 砖讻讬讜爪讗 讘讜 拽专讘 诇讙讘讬 诪讝讘讞 讗住讜专, 讜诇讬诪讗 讛讻讬: 驻专讻讬诇讬 注谞讘讬诐 诪讗讬 讻讬讜爪讗 讘讜 拽专讘 诇讙讘讬 诪讝讘讞, 讜讗讬讻讗 诇诪讬诪专 讚讗讬 诇讗 讘注讬谞谉 讗诇讗 砖讻讬讜爪讗 讘讜 拽专讘 诇讙讘讬 诪讝讘讞, 驻专讻讬诇讬 注谞讘讬诐 谞诪讬 讗祝 注诇 驻讬 砖诇讗 讘爪专谉 诪转讞诇讛 诇讻讱, 讻讬讜爪讗 讘讜 拽专讘 诇讙讘讬 诪讝讘讞, 讗讘诇 讜讚讗讬 讻注讬谉 驻谞讬诐 诇讬转谞讛讜 讗讬 诇讗讜 讘爪专谉 诪转讞诇讛 诇讻讱, 讚诇诪讗谉 讚住讘讬专讗 诇讬讛 讚讻注讬谉 讝讘讬讞讛 讘注讬谞谉 讛讗 诇讬讻讗, 讜讻诇 砖讻谉 讚诇诪讗谉 讚讗诪专 讚讻注讬谉 驻谞讬诐, 讘注讬谞谉 讻注讬谉 驻谞讬诐 诪诪砖 拽讗诪讗, 砖讬讛讗 讚讜讙诪转讜 专讗讜讬 诇驻谞讬诐 讜讻讚讗诪专讬谞谉 讚讛砖讜讞讟 讘讛诪讛 讘注诇转 诪讜诐 诇注"讝 驻讟讜专, 讚讘讛诪讛 转诪讬诪讛 讘注讬谞谉 讻注讬谉 驻谞讬诐, 讻谉 谞专讗讛 诇讬. 讜诪讬讛讜 诇驻讬 诪讛 砖讻转讘转讬 诇诪注诇讛 讗讬谞讛 专讗讬讛, 讚讗讬驻砖专 讚专' 讬讜讞谞谉 诇讗讜 诪砖讜诐 讚讘注讬谞谉 讻注讬谉 驻谞讬诐 诪诪砖 拽讗诪讗, 讗诇讗 诪砖讜诐 讚讗讬谉 讻讬讜爪讗 讘讛 (诇讗讚讜专讗) [诇注讘讜讚讛] 讝讜, 讜诇讗 讻讬讜爪讗 讘讛 讘驻谞讬诐.



讗诪专 专' 讗诇注讝专 诪谞讬谉 诇讝讜讘讞 讘讛诪讛 诇诪专拽讜诇讬住 砖讛讜讗 讞讬讬讘. 驻讬' 讗祝 注诇 驻讬 砖讗讬谉 注讘讜讚转讛 讘讻讱 转诇诪讜讚 诇讜诪专 讜诇讗 讬讝讘讞讜 注讜讚 讗转 讝讘讞讬讛诐 讜讻讜'. 拽砖讬讗 诇讬 讗诪讗讬 谞拽讟 拽专讗 讚讜诇讗 讬讝讘讞讜 讜诇讗 谞拽讟 拽专讗 讚讝讜讘讞 诇讗诇讛讬诐 讬讞专诐 讚讛讗 诪讛转诐 谞驻拽讗 诇谉 讘驻专拽 讗专讘注 诪讬转讜转 (住' 讘') 讚讗讞讚 讛诪讝讘讞 讜讗讞讚 讛诪谞住讱 讜讗讞讚 讛诪砖转讞讜讛 诇注"讝 讗驻讬' 砖诇讗 讻讚专讻讛 砖讛讜讗 讞讬讬讘 讜讻讚讗诪专讬谞谉 讛转诐 讘诇转讬 诇讛' 诇讘讚讜 专讬拽谉 讻诇 讛注讘讜讚讜转 诇砖诐 讛诪讬讜讞讚, 讜谞"诇 讚专' 讗诇注讝专 诪讬讬专讬 讘砖诇讗 谞转讻讜讜谉 诇拽讘诇讛 注诇讬讜 讘讗诇讜讛 [讜讻讬讜谉 砖讻谉] 讗讬谞讜 诪转讞讬讬讘 讘谞驻砖讜 讜诪砖讜诐 讛讻讬 诇讗 讗讬讬转讬 拽专讗 讚讝讜讘讞 诇讗诇讛讬诐 讬讞专诐 讜诪讻诇 诪拽讜诐 讗砖诪讜注讬谞谉 专' 讗诇注讝专 砖注讜讘专 讘诇讗讜 诪讚讻转讬讘 讜诇讗 讬讝讘讞讜 注讜讚 讗转 讝讘讞讬讛诐, 讜讛讻讬 诪讜拽诪讬谞谉 诇讛 诇诪讬诇转讬讛 讚专' 讗诇注讝专 讘驻专拽 讗专讘注 诪讬转讜转 讘讝讜讘讞 诇讛讻注讬住, 讜谞专讗讛 砖讻谉 驻讬专砖 专砖"讬 讝"诇 砖诐, 讜讛讻讬 谞诪讬 诪砖诪注 诪住讬讜诪讗 讚讘专讬讬转讗 讚诪住讬讬诪讬' 讘讛 讞讜拽转 注讜诇诐 转讛讬讛 讝讗转 诇讛诐 讻诇讜诪专 讗讝讛专讛 讝讜 砖诇 诇讗讜 砖诇讛诐 讜讗讬谉 讞讬讬讘讬谉 注诇讬讛诐 讻专转, 讜讘讜讚讗讬 讻讬讜谉 讚谞驻拽讗 诇谉 诪讛讻讗 谞诪讬 讗讬住讜专 讝讘讬讞转 讘讛诪讛 诇注"讝 讗祝 讗讛讛讬讗 讝讘讬讞讛 谞诪讬 讗诪专讬谞谉 讚讗讬谉 讘讛 讗诇讗 讗讝讛专转 诇讗讜 讜诇讗 诪讬转讛 讜讝讜讘讞 讘讛诪讛 诇注"讝 讘砖拽讘诇讛 注诇讬讜 讘讻讱 诇讗诇讜讛 拽讟诇讗 讞讬讬讘 讗诇讗 讚注诇 讻专讞讬谉 讗爪讟专讬讻讬谞谉 诇讗讜拽讜诪讛 讘讝讜讘讞 诇讛讻注讬住 讜诇讗砖诪注讬谞谉 讚注讜讘专 讘诇讗讜 诪讬讛讗, 讻谞"诇.





专讬讟讘"讗

砖讗谞讬 讞讙讘 讻讜'. 驻讬专讜砖 讜专讘谞谉 驻讟专讬 讗祝 讘讝讜 讜讛讻讬 拽讗诪专 讻砖讜讞讟 诇讬讚 注讜祝 讗讜 讘讛诪讛 砖讗讬谉 讻讬讜爪讗 讘讜 拽专讘 诇讙讘讬 诪讝讘讞 诪砖讜诐 讚讘注讜 讻注讬谉 讗专讘注 注讘讜讚讜转 诪诪砖 讜诇讬转 诇讛讜 诪转谞讬转讗 讚诇注讬诇 讜诇讗 讛讛讬讗 讚驻壮 讚壮 诪讬转讜转.



讗诪专 专讘 谞讞诪谉 讗诪专 专讘讛 讘专 讗讘讜讛 讗诪专 专讘 注讘讜讚讛 讝专讛 砖注讜讘讚讬谉 讗讜转讛 讻讜'. 驻讬专讜砖 讛讗 诪讬讬专讬 讘砖讚专讻讛 讘讬谉 讝专讬拽转 诪拽诇 讜讘讬谉 讘砖讘讬专转 诪拽诇 讜诇驻讬讻讱 讞讬讬讘 讙诐 注诇 讛讝专讬拽讛 讚讗祝 注诇 讙讘 讚诇讬讻讗 讻注讬谉 驻谞讬诐 讛讗 讗讬讻讗 注讘讜讚讛 讝专讛 讻讚专讻讛 讜诪讬讛讜 讛诪拽诇 注爪诪讜 讗讬谞讜 谞讗住专 诪讚讬谉 转拽专讜讘转 讗诇讗 讘砖讘讬专转 诪拽诇 诇驻讬 砖讚讜诪壮 诇讝讘讬讞讛 讗讘诇 诪拽诇 讝专讬拽讛 砖讗讬谞讛 讚讜诪讛 诇驻谞讬诐 讛专讬 讛讜讗 诪讜转专 讘讛谞讗讛 讜讗祝 注诇 驻讬 砖注讘讜讚转讛 讘讻讱 讜讗砖诪讜注讬谞谉 专讘 讚讻讬 讛讬讻讬 讚诇注谞讬谉 讞讬讜讘 讛注讜讘讚 诇讗 讘注讬谞谉 讻注讬谉 驻谞讬诐 诪诪砖 讛讜讗 讛讚讬谉 诇注谞讬谉 讗住讜专 讛转拽专讜讘转 讜诇讬转 讛诇讻转讗 讻讜转讬讛.



讗诇讗 诪注转讛 讻讜壮. 驻讬专讜砖 讻讬讜谉 讚讗诪专转 讚讘讝专讬拽转 诇讞讜讚 诇讗 诪转住专讬 讜讗祝 注诇 讙讘 讚讛讜讬 讻讚专讻讛.



讗讘谞讬 诪专拽讜诇讬住 讘诪讗讬 讬讗住专讜 讗诪专 诇讬 谞注砖讛 讻诪讙讚诇 注状讝. 驻讬专讜砖 砖讻讜谞转诐 讘讝专讬拽转 讛讗讘谞讬诐 讛讛诐 诇讙讚诇 讛诪专拽讜诇讬住 讜诇注砖讜转诐 注讘讜讚讛 讝专讛 注爪诪讛 讜诪讚讬谉 注讘讜讚讛 讝专讛 注爪诪讛 谞讗住专讬谉 讜驻专讻讬谞谉 讛谞讬讞讗 诇诪讗谉 讚讗诪专 注讘讜讚讛 讝专讛 砖诇 谞讻专讬 讛讗住讜专讛 诪讬讚 讗诇讗 诇诪讗谉 讚讗诪专 注讚 砖转注讘讚 讛讗 诇讗 驻诇讞讛 讜讗诐 转讗诪专 讜讗驻讬诇讜 诇诪讗谉 讚讗诪专 讗住讜专讛 诪讬讚 讛讬讻讬 谞讬讞讗 讚讛讗 拽讬讬诪讗 诇谉 砖讛注讜砖讛 注讘讜讚讛 讝专讛 驻讟讜专 讜拽讬讬诪讗 诇谉 谞诪讬 砖讛讝讜专拽 讗讘谉 诇诪专拽讜诇讬住 讞讬讬讘 讜讗诪讗讬 砖讛专讬 讗讬谉 讘讝讜专拽 讗诇讗 诪讙讚诇 注讘讜讚讛 讝专讛 讘诇讘讚 转讬专抓 讛状专 讬讜谞讛 讝状诇 讚专讘讗 谞诪讬 诪讬讚注 讛讜讛 讬讚注 诪讗讬 讚讗诪专讬谞谉 讘住诪讜讱 砖讻诇 讗讞转 诪讛诐 谞注砖讬转 转拽专讜讘转 诇讞讘专转讛 讜诪讙讚诇转 注讘讜讚讛 讝专讛 讗诇讗 砖讛讬讛 住讘讜专 讚讛讛讬讗 讞砖讬讘讛 注讘讜讚讛 讝专讛 诇注谞讬谉 讞讬讜讘 讛注讜讘讚 讗讘诇 诇讗 讞砖讬讘讛 注讘讜讚讛 诇讬讗住专 讛注讘讜讚讛 讝专讛 注爪诪讛 诪讻讬讜谉 讚讗讘谞讬诐 讙讜驻讬讛讜 诇讗 讞砖讬讘讛 转拽专讜讘转 注讘讜讚讛 讝专讛 诇讬讗住专 讗讬 谞诪讬 砖讗讬谉 注讬拽专 拽讜砖讬转讜 砖诇 专讘讗 讗诇讗 注诇 诪讗讬 讚讗诪专讬壮 讘住诪讜讱 讘转专讬转讗 诪讬讛讗 转砖转专讬 讜讚讻讜讜转讗 讘转诇诪讜讚讗.



专讘 讗砖讬 讗诪专 讻诇 讗讞转 诪讛谉 谞注砖讬转 转拽专讜讘转 诇注爪诪讛 讜转拽专讜讘转 诇讞讘专转讛 拽砖讛 诇讬 讻讬讜谉 讚谞注砖讬转 转拽专讜讘转 诇注爪诪讛 讘讛讻讬 住讙讬 诇诪讞砖讘转 注讘讜讚讛 讜诇讞讬讬讘 讛讝讜专拽 诇诪讛 诇讬 诇诪讬诪专 转讜 砖谞注砖讬转 转拽专讜讘转 诇讞讘专转讛.



讜讬砖 诇讬 诇讜诪专 讚讗爪讟专讬讱 讚讗讬 诇讗 诪专拽讜诇讬住 专讗砖讜谉 讘诪讛 谞讗住专 诇诪讗谉 讚讗诪专 砖讗讬谉 注讘讜讚讛 讝专讛 讗住讜专讛 注讚 砖转注讘讚 讛讗 诇讗 驻诇讞讜讛 讗诇讗 讜讚讗讬 砖讗祝 讛诐 转拽专讜讘转 诇讞讘专转讛 讜讛专讗砖讜谞讜转 讛讬讜 转拽专讜讘转 讜注讘讜讚讛 诇注讬拽专 诪专拽讜诇讬住 讙诐 讙讚诇讜 讗讜转讛.



讘砖诇诪讗 讬讬谞讜转 讜砖诪谞讬诐 讜住诇转讜转 讗讬讻讗 讻注讬谉 驻谞讬诐 讜讗讬讻讗 讻注讬谉 讝专讬拽讛. 讜讗诐 转讗诪专 讜讛讬讻讬 讗讬讻讗 讻注讬谉 驻谞讬诐 诪诪砖 讚讗专讘注 注讘讜讚讜转 讜讬砖 诇讜诪专 讚讗谞谉 转诇讬谞谉 诇讞讜诪专讗 砖诪讗 诪讬 砖讛讘讬讗 讚讘专讬诐 讗诇讜 诇诪专拽讜诇讬住 谞讬住讱 诪拽爪转诐 讗讜 讛拽讟讬专 诪拽爪转诐 专讜爪讛 诇讜诪壮 诪拽爪转 讛讬讬谉 讜诪拽爪转 讛住讜诇转 讜砖讬讬专 讛砖讗专 砖讗祝 讘驻谞讬诐 讛讬讛 讻谉 诇驻注诪讬诐 砖诪讘讬讗 拽专讘谉 讙讚讜诇 讜讛讗 讚谞拽讟 讜讗讬讻讗 讻注讬谉 讝专讬拽讛 诇讗 讛讬讛 爪专讬讱 讛转诇诪讜讚 诇讗讜诪专讜 讚讻讬讜谉 讚讗讬讻讗 讻注讬谉 驻谞讬壮 讛专讬 讘讻诇诇讜 讻注讬谉 讝专讬拽壮 讗诇讗 讚讘讗 砖讙专转 诇讬砖谉 谞拽讟讬讛 讗讙讘 住讜讙讬讗 讚诇注讬诇 讚专讘 住讙讬 诇讬讛 讘讻注讬谉 讝专讬拽讛 讜讻注讬谉 讝讘讬讞讛 讗讬 谞诪讬 诪砖讜诐 讚讘注讬 诇讜诪专 讗诇讗 驻专讻讬诇讬 注谞讘讬壮 讜注讟专讜转 砖讘诇讬诐 讜讛讻讗 诇讗 讻注讬谉 驻谞讬诐 讜诇讗 讻注讬谉 讝讘讬讞讛 讗讬讻讗.



讻讙讜谉 砖讘爪专谉 诪转讞诇讛 诇讻讱. 驻讬专讜砖 砖讛讘爪讬专讛 讚讜诪讛 诇讝讘讬讞讛 讚讗讬讻讗 讚讘专 讛诪砖转讘专 驻讬专讜砖 讜讗祝 注诇 讙讘 讚诇讗 讞讝讬谞谉 讚注讘讚讜 讛谞讬 转诇讬谞谉 诇讞讜诪专讗 讚讬诇诪讗 讘爪专谉 诪转讞讬诇讛 诇讻讱 讜讗诐 转讗诪专 讗诐 讻谉 讘砖专 讛谞讻谞住 诇注讘讜讚讛 讝专讛 诇诪讛 讛讜讗 诪讜转专 谞讬讞讜砖 砖诪讗 砖讞讟讜 诪转讞诇讛 诇讻讱 讜讬砖 诇讜诪专 砖讗讬谉 转讜诇讬谉 讘讻讱 讗诇讗 讘诪讛 砖谞诪爪讗 讘驻谞讬诐 讻讬 讛讻讗 讜讗诐 转讗诪专 讛谞讬讞讗 诇专讘 讚住讙讬 诇讬讛 讚讻注讬谉 讝讘讬讞讛 讗诇讗 诇诪讗谉 讚讗诪专 讚讻注讬谉 驻谞讬诐 讚讚壮 注讘讜讚讜转 诪诪砖 讘注讬谞谉 讜讻讚讗诪专 专讘讬 讬讜讞谞谉 讘住诪讜讱 诪讗讬 讗讬讻讗 诇诪讬诪专 讜讬砖 诇讜诪专 讚诪讜讚讛 专讘讬 讬讜讞谞谉 讘讛谞讬 讚讗住讬专讬 诪讚专讘谞谉 诪讬讛转 讜讗祝 注诇 讙讘 讚诇讗 讛讜讜 讻注讬谉 讗专讘注 注讘讜讚讜转 讜诪讬讛讜 讬砖 讻讬讜爪讗 讘讜 讘驻谞讬诐 诇注谞讬谉 讘讻讜专讬诐 讜讻讬讜谉 讚讗讬讻讗 讛讗 讜讗讬讻讗 讚讘专 讛诪砖转讘专 讚讛讜讬 讻注讬谉 讝讘讬讞讛 砖讛讬讗 诪讗专讘注 注讘讜讚讜转 讗住专讜讛 专讘谞谉.



讜诪注转讛 诪砖讜诐 讛讻讬 转诇讬谞谉 砖讘爪专谉 诪转讞讬诇讛 诇讻讱 诪驻谞讬 砖讗谞讜 注讜砖讬谉 讻谉 讘讘讻讜专讬诐 讜讝讛讜 讛讟注诐 讘注爪诪讜 诇转专抓 讚讘专讬 专砖状讬 讝状诇 砖讻转讘 诇注讬诇 讚诇讗 诪讞讬讬讘 讘砖讘讬专转 诪拽诇 讗诇讗 讘砖注讘讜讚转讜 讘诪拽诇 讜讗讬谉 爪专讬讱 诇讜诪专 砖讗讬谉 讛诪拽诇 谞讗住专 讜讗诐 讻谉 讛讻讗 讻讬 讘爪专谉 诪转讞诇讛 诇诪专拽讜诇讬住 诪讗讬 讛讜讬 讚讛讗 诪住转诪壮 讗讬谉 讚专讻讛 砖诇 诪专拽讜诇讬住 讘讚讘专 讗讞讚 诪讻诇 讗诇讜 讻诇诇 讗讘诇 讬砖 诇讜诪专 讚讛转诐 讚诇讬讻讗 砖讜诐 转拽专讜讘转 诪拽诇 讘驻谞讬诐 讘注讬谞谉 砖转讛讗 注讘讜讚转讛 讘诪拽诇 讗讘诇 讛讻讗 砖讻讬讜爪讗 讘讜 讛讜讛 讘讗 诇驻谞讬诐 砖驻讬专 诪讬转住专 讜讗驻讬诇讜 诇专讘讬 讬讜讞谞谉 诪讚专讘谞谉 讜讛讜讗 讛讚讬谉 诇专讘 诪讚讗讜专讬讬转讗 诪讜专讬 专讘讬谞讜.



讗诪专 专讘讬 讗讘讛讜 讗诪专 专讘讬 讬讜讞谞谉 诪谞讬谉 诇讝讜讘讞 讘讛诪转讜 讘注诇转 诪讜诐 诇注讘讜讚讛 讝专讛 砖讛讜讗 讞讬讬讘 砖谞讗诪壮 讝讜讘讞 诇讗诇讛讬诐 讬讞专诐 讘诇转讬 诇讛壮 诇讘讚讜. 驻讬专讜砖 讘专讗讜讬讛 诇砖诐 讛壮 讛讻转讜讘 诪讚讘专 讜注诇 讻专讞讬谉 诪讬讬专讬 讘砖讗讬谉 注讘讜讚转讛 讘讻讱 讚讗讬 诇讗 讛讗 诪讞讬讬讘 诪砖讜诐 注讘讜讚讛 讝专讛 讻讚专讻讛 诪讚讻转讬讘 讗讬讻讛 讬注讘讚讜 讜讙讜诪专 讜诪讬讛讜 拽砖讛 诇讬 诪讗讬 讛讗讬 讚讗诪专讬谞谉 讗诇讬诪讗 讜讘讚讜拽讬诐 砖讘注讬谉 讛砖转讗 诇讘谞讬 谞讞 讞讝讬讗 诇讗专讜专讛 讝讜 诪讘注讬讗 讚讛讗 诪讻诇 诪拽讜诐 讗讬谉 讚专讻讛 讘讻讱 讜讻诪讛 注讘讜讚讛 讝专讛 讬砖 讘注讜诇诐 砖讗讬谉 诪拽专讬讘讬谉 诇驻谞讬讛诐 讗驻讬诇讜 讘讛诪讛 转诪讬诪讛 讜注讜砖讬谉 诇讛 注讘讜讚讜转 讗讞专讜转 砖讛谉 诪讙讜谞讜转 讜讬砖 诇讜诪专 讚讻讬讜谉 讚诇讗 谞拽讟 诪谞讬谉 诇讝讜讘讞 讘讛诪讛 讘注诇转 诪讜诐 诇诪专拽讜诇讬住 讜谞拽讟 诇注讘讜讚讛 讝专讛 诪砖诪注 讚诪讬讬专讬 讗驻讬诇讜 讘注讘讜讚讛 讝专讛 砖讚专讻讛 讘讘讛诪讛 转诪讬诪讛 讜诇讛讻讬 驻专讻讬谞谉 讚讗诐 讻谉 讛讬讗讱 诪注讻讘 讘讛 讚讜拽讬谉 砖讘注讬谉 讻诇讜诐 注讜砖讬谉 诇讗专讜专讛 讝讜 讗诇讗 诪讛 砖讛讬讜 专讙讬诇讬谉 诇注砖讜转 诇讙讘讜讛 讘讘诪讛 讚讬讚讛讜 讛讗 讜讚讗讬 诇讗 住讙讬讗 砖诇讗 转讛讗 讝讜 诇讛诐 讘讘讛诪讛 转诪讬诪讛 讜谞诪爪讗 注讜讘讚 注讘讜讚讛 讝专讛 讻讚专讻壮 砖讛讜讗 讞讬讬讘 讜讗讜拽讬诪谞讗 讘诪讞讜住专 讗讘专 讚讛砖转讗 讜讚讗讬 拽驻讚讬 讘注讘讜讚讛 讝专讛 砖讚专讻讛 讘讘讛诪讛 讻谞状诇.



讜诪讻诇 诪拽讜诐 讛讗 讚专讘讬 讬讜讞谞谉 驻诇讬讙讗 注诇讬讛 讚专讘 讚讛讗 诇专讘 讗驻讬诇讜 讘砖讞讬讟转 讞讙讘 讜砖讘讬专转 诪拽诇 讞讬讬讘 讗诇讗 讜讚讗讬 讚专讘讬 讬讜讞谞谉 讻注讬谉 驻谞讬诐 诪诪砖 讘注讬 讜讻讚转谞谉 讚驻诇讬讙讬 注诇讬讛 讚专壮 讬讗讜讚讛 讜讻驻砖讟讗 讚诪转谞讬转讗 讚讗讞讚 讛注讜讘讚 讜讗讞讚 讛诪讝讘讞 讻讜壮 讜诇讬转 诇讬讛 讗讬讚讱 诪转谞讬转讗 讜讛诇讻转讗 讻讜讜转讬讛.



讜讬砖 诪专讘讜转讬 砖讟讜专讞讬谉 诇讛注诪讬讚 讛讗 讚专讘讬 讬讜讞谞谉 讚诇讗 转驻诇讜讙 讛讚专讘 讚讙专讬注讛 讛讗 砖讗讬谉 诪拽专讬讘讬谉 讞住专 诇注状讝 讘砖讜诐 诪拽讜诐 诪砖讞讬讟转 讞讙讘 讜诪砖讘讬专转 诪拽诇 砖注讜讘讚讬诐 讗讜转讜 诇砖讜诐 注讘讜讚讛 讝专讛 讜诇讗 诪住转讘专讗 诇讬 讻诇诇 讚住讜祝 住讜祝 讻讬讜谉 砖讗讬谉 讗谞讜 讘讗讬诐 诇讞讬讬讘讜 讗诇讗 诪砖讜诐 讻注讬谉 驻谞讬诐 讛讗 讜讚讗讬 讬讜转专 讛讜讗 讻注讬谉 讝讘讬讞讛 讘砖讜诐 爪讚 讜讙诐 诪讜专讬 讛专状讗 讛诇讜讬 讝状诇 讻谉 讛讬讛 讗讜诪专 讘砖诐 专讘讜 讛专状诪讘谉 讝状诇 讻诪讜 砖讻转讘转讬 讘讝讛 讜讙诐 讛状专 诪讗讬专 讝状诇 讻谉 讻转讘 讜讛讗诪转 讬讜专讛 讚专讻讜.



诪谞讬谉 诇砖讜讞讟 讘讛诪讛 诇诪专拽讜诇讬住 砖讛讜讗 讞讬讬讘. 驻讬专讜砖 讘讛诪讛 转诪讬诪讛 砖谞讗诪专 讜诇讗 讬讝讘讞讜 注讜讚 讗转 讝讘讞讬讛诐 讛拽砖讛 专讘讬谞讜 讛专状砖讘讗 谞专状讜 讜转讬驻讜拽 诇讬讛 诪讚讻转讬讘 讝讜讘讞 诇讗诇讛讬诐 讬讞专诐 讚讛讗 诪讛转诐 谞驻拽讗 诇谉 讘驻状讚 诪讬转讜转 讚讻诇 砖讛讜讗 诪注讬谉 讗专讘注 注讘讜讚讜转 讗驻讬诇讜 砖诇讗 讻讚专讻讛 讚讻转讬讘 讘诇转讬 诇讛壮 诇讘讚讜 专讬拽谉 讻诇 讻诇 讛注讘讜讚讜转 诇讛壮 讛诪讬讜讞讚.



讜转讬专抓 讚诇讗 谞爪专讻讛 讛讗 讚专讘讬 讗诇讬注讝专 讗诇讗 讘讝讜讘讞 诇讛讻注讬住 讜诇讗 谞转讻讜讜谉 诇拽讘诇讛 讘讗诇讜讛 讚讻讬讜谉 砖讻谉 讗讬谞讜 诪转讞讬讬讘 讘谞驻砖讜 讜诪砖讜诐 讛讻讬 诇讗 讗讬讬转讜 拽专讗 讚讝讜讘讞 诇讗诇讛讬诐 讬讞专诐 讜讗砖诪讜注讬谞谉 专讘讬 讗诇讬注讜专 砖注讜讘专 讘诇讗讜 讜讛讻讬谉 诪讜拽诪讬谞谉 诇讛 讘驻状讚 诪讬转讜转 诇讚专讘讬 讗诇讬注讝专 讘讝讜讘讞 诇讛讻注讬住 讜讛砖转讗 诪讗讬 讚讗诪专讬谞谉 讘住诪讜讱 讘住讬讜诪讗 讚讘专讬讬转讗 讚注讚 讻讗谉 讛讜讗 诪讚讘专 讘拽讚砖讬诐 讻讜壮 讞讜拽转 注讜诇诐 转讛讬讛 讝讗转 诇讛诐 讝讗转 诇讛诐 讜诇讗 讗讞专转 诇讛诐 讻讬 讛讬讻讬 讚讗诪专讬谞谉 诇拽诪谉 注诇 注谞讬谉 诪拽专讬讘 讗讜转讜 拽讚砖讬诐 讘讞讜抓 讚讗讝讛专转讬讛 诪诇讗 讬讝讘讞讜 讛讻讬 谞诪讬 讗诪专讬谞谉 诇讛 注诇 讝讜讘讞 讘讛诪讛 诇诪专拽讜诇讬住 讚谞驻拽讗 诪诇讗 讬讝讘讞讜 谞诪讬 讚注诇 讻诇讛讜 讗诪专 专讞诪谞讗 讝讗转 诇讛诐 诇讜诪专 讚诇讗讜 讗讬讻讗 讗讘诇 诇讗 讻专转 讜诇讗 诪讬转转 讘讬转 讚讬谉 讜讗讬诇讜 讗讬讬专讬 专讘讬 讗诇注讝专 讘诪拽讘诇讛 注诇讬讜 讘讗诇讜讛 讛讗 讗讬讻讗 讻专转 讜诪讬转转 讘讬转 讚讬谉 诪砖讜诐 讝讜讘讞 诇讗诇讛讬壮 讬讞专诐 讗诇讗 讜讚讗讬 讚诇讗 讗讬讬专讬 专讘讬 讗诇注讝专 讗诇讗 讘讝讜讘讞 诇讛讻注讬住 讜讗砖诪讜注讬谞谉 讚讗祝 注诇 讙讘 讚诪讬转讛 诇讬讻讗 讗讝讛专转 诇讗讜 讗讬讻讗 讻谉 驻讬专砖 专讘讬谞讜 谞状专.



讗讘诇 讘谞诪拽讬 专讘讬谞讜 诪讗讬专 讛诇讜讬 讝状诇 诪爪讗转讬 砖谞砖诪专 诪谉 讛拽讜砖讬壮 诇驻讬 转讜诪讜 讜讻转讘 讗祝 注诇 讙讘 讚讛转诐 讘住谞讛讚专讬谉 谞驻拽讗 诇谉 讚讝讜讘讞 讗讜 诪拽讟专 讗讜 诪谞住讱 讗讜 讝讜专拽 诇注讘讜讚讛 讝专讛 讞讬讬讘 诪讬转讛 诪讚讻转讬讘 讝讜讘讞 诇讗诇讛讬诐 讬讞专诐 讛讻讗 诇讗 讗讬讬专讬 专讘讬 讗诇注讝专 讘注讬拽专 讞讬讜讘讬讛 讚驻砖讬讟讗 诇讬讛 讚讞讬讬讘 讗诇讗 讗讝讛专转 诪谞讬谉 拽讗 诪讘注讬讗 诇讬讛 诇驻讬 砖诇讗 注谞砖 讛讻转讜讘 讗诇讗 讗状讻 讛讝讛讬专 讜讻讗诇讜 讗诪专 注讜谞砖 砖诪注谞讜 讗讝讛专讛 诪谞讬谉 讜诪讬讬转讬 诇讛 诪讚讻转讬讘 讜诇讗 讬讝讘讞讜 注讻状诇 专讘讬谞讜 讝状诇 讜诇讚讘专讬讜 讛讛讬讗 讚驻壮 讚壮 诪讬转讜转 讚讗讜拽讬诪谞讗 诇讚专讘讬 讗诇注讝专 讘讝讜讘讞 诇讛讻注讬住 讬砖 诇讜诪专 讚讛讛讬讗 诇讗 讗转诪专讗 讗诇讗 诇诪讗讬 讚讗诪专讬谞谉 讛转诐 讚住讘专 专讘讛 讘专 讘专 讞谞讛 讚讗讝讛专转 注讘讜讚讛 讝专讛 砖诇讗 讻讚专讻讛 讬爪转讛 诪诇讗 转砖转讞讜壮 诇讗诇 谞讻专 讜诪讚讻转讬讘 讜讬砖转讞讜讜 诇讛诐 讜诪讞讬讬讘 注诇 讻诇 砖讛讜讗 讚专讱 讻讘讜讚 讜讗驻讬诇讜 诪讙驻祝 讜诪谞砖拽 讜讬砖 讘讻诇诇讛 讗驻讬诇讜 讝讜讘讞 讘讛诪讛 诇诪专拽讜诇讬住 讚讛讗 讚专讱 讻讘讜讚 讜诇讛讻讬 驻专讻讬谞谉 讚讗诐 讻谉 讚专讘讬 讗诇注讝专 诇诪讛 诇讬 诪诇讗 转砖转讞讜讛 谞驻拽讗 讜讗讜拽讬诪谞讗 讘讝讜讘讞 诇讛讻注讬住 讜讗祝 注诇 讙讘 讚诇讬转讗 诇讚专讘讛 讘专 讘专 讞谞讛 谞讬讞讗 诇谉 诇驻专讜砖讛 诇讛讗 讚专讘讬 讗诇注讝专 讗驻讬诇讜 讗诇讬讘讗 讚讬讚讬讛 讗讘诇 诇讬转讗 诇讚专讘讛 讘专 讘专 讞谞讛 讚讗讬诇讜 诇讗 转砖转讞讜讛 讜讻谉 讜讬砖转讞讜 诇讛诐 诇讙讜驻诐 讬爪讗讜 讜讻讚讗讬转壮 讛转诐 讜注讜讘讚 注讘讜讚讛 讝专讛 砖诇讗 讻讚专讻讛 诇讗 诪讞讬讬讘 讘砖讜诐 讚专讱 讻讘讜讚 讗诇讗 讘诪讛 砖讛讜讗 讻注讬谉 讚壮 注讘讜讚讜壮 讜讘诪转谞讬 讚讗讞讚 讛注讜讘讚 讜讗讞讚 讛讝讜讘讞 讻讜壮 讜谞驻拽讗 诇谉 讞讬讜讘讗 诪讚讻转讬讘 讝讜讘讞 诇讗诇讛讬诐 讬讞专诐 讻讚讗讬转讗 讛转谞讜 讜讗砖诪讜注讬谞谉 专讘讬 讗诇注讝专 讚讗讝讛专讛 讚讬讚讬讛 诪讚讻转讬讘 诇讗 讬讝讘讞讜 讜讗转讬讗 讗驻讬诇讜 诇注讜讘讚 注讘讜讚讛 讝专讛 诇拽讘诇讛 讘讗诇讜讛 讻驻砖讟讛 讜诪讗讬 讚讗诪专讬谞谉 讘住讬讜诪讗 讚讘专讬讬转讗 讚讘住诪讜讱 讜讗转 诇讛诐 讜诇讗 讗讞专转 诇讛诐 讗讬谞讜 讗诇讗 注诇 讛讗诪讜专 讘驻专砖转 诇诪注谉 讗砖专 诇讗 讬讘讬讗讜 讜诇注谞讬谉 讜讛诪拽专讬讘 拽讚砖讬诐 砖讛拽讚讬砖谉 拽讜讚诐 讗讬住讜专 讛讘诪讜转 讜讛拽专讬讘谉 诇讗讞专 讻谉 砖讗讬谉 注诇讬讜 诪讬转讛 讗讘诇 诇讗讝讛专转 诇讗 讬讝讘讞讜 讘注讘讜讚讛 讝专讛 讛讗 讗讬讻讗 诪讬转壮 讚讻转讬讘 讝讜讘讞 诇讗诇讛讬诐 讬讞专诐 讜讘讬谉 讘讝讜讘讞 诇讛讻注讬住 讜讘讬谉 讘诪拽讘诇讜 讘讗诇讜讛 讚住转诪讗 讗诪专 诇讛 讜讻讚讗诪专讬谞谉 讗诐 讗讬谞讜 注谞讬谉 诇讻讚专讻讛 讚讻转讬讘 讗讬讻讛 讬注讘讚讜 讜讙讜诪专 转谞讗讜 注谞讬谉 诇砖诇讗 讻讚专讻讛 讜讻诇 砖诇讗 讻讚专讻讛 讘诪砖诪注 诪讚诇讗 讗诪专讬谞谉 讜讗诐 讗讬谞讜 注谞讬谉 讘砖诇讗 讻讚专讻讛 讚诪拽讘诇讜 讘讗诇讜讛 转谞讗讜 注谞讬谉 讘注讜砖讛 诇讛讻注讬住 讻谞状诇 诇驻讬 讚讘专讬 专讘讬谞讜 诪讗讬专 讛诇讜讬 讝状诇 讜砖讬讟讛 谞讻讜谞讛 讜驻砖讜讟讛 讛讬讗 讘注讬谞讬.





讛诪讗讬专讬

住驻转 诇讛 讘讝专讬拽讛 讗讬讝讛 讚讘专 讛诇讞 砖诪砖转讘专 讘讝专讬拽转讜 讗驻讬诇讜 讚讘专讬诐 讛诪讗讜住讬诐 讞讬讬讘 讗注"驻 砖讗讬谉 注讘讜讚转讛 讘讻讱 讜讝专讬拽讛 砖讗讬谞讛 诪砖转讘专转 驻讟讜专 讗讗"讻 讛讬转讛 注讘讜讚转讛 讘讻讱 讜诪"诪 讛谞讝专拽 诪讜转专 讗注"驻 砖注讘讜讚转讛 讘讻讱 讛讜讗讬诇 讜讗讬谉 讘讜 讻注讬谉 驻谞讬诐 讻讬爪讚 讛讬转讛 注讘讜讚转讛 讘讝专讬拽转 诪拽诇 讜讝专拽 诪拽诇 诇驻谞讬讜 讞讬讬讘 讜讛诪拽诇 诪讜转专 砖讗讬谉 转拽专讜讘转 谞讗住专 讗祝 讘诪讛 砖注讘讜讚转讜 讘讻讱 讗诇讗 讻注讬谉 驻谞讬诐 讜讻诇 砖讛讜讗 讻注讬谉 驻谞讬诐 讗驻讬诇讜 诇讗 讛讬转讛 注讘讜讚转讜 讘讻讱 讞讬讬讘 讜讛转拽专讜讘转 谞讗住专 诪注转讛 砖讞讟 讞讙讘 讗讜 讘讛诪讛 讘注诇转 诪讜诐 诇注"讝 讗注"驻 砖讗讬谉 讻讬讜爪讗 讘讛 拽专讘 讛讜讗讬诇 讜讻注讬谉 驻谞讬诐 讛讜讗 讞讬讬讘 讜谞讗住专 讻诇诇讜 砖诇 讚讘专 讻诇 注"讝 砖讚专讱 注讘讜讚转讛 讘诪讛 砖讗讬谞讜 讻注讬谉 驻谞讬诐 讛注讜讘讚讛 讘讻讱 讞讬讬讘 讜讛谞转讜谉 诇讛 讘讗讜转讛 注讘讜讚讛 诪讜转专 讛讜讗讬诇 讜讗讬谞讜 讻注讬谉 驻谞讬诐 讜讗诐 注讘讚讛 讘诪讛 砖讗讬谉 讚专讱 诇注讘讚讛 驻讟讜专 讗讗"讻 注讘讚讛 讘讗讞转 诪讗专讘注 注讘讜讚讜转 讜讛诐 讝讘讜讞 讜拽讟讜专 讜谞住讜讱 讜讛砖转讞讜讗讛 讜讘转讜诇讚讜转讬讛诐 讜讛讝专讬拽讛 讘讻诇诇 讛谞住讜讱 讜讻诇 讞转讬讻讛 转讜诇讚转 讝讘讬讞讛 讜讻诇 讝专讬拽讛 讛诪砖转讘专转 转讜诇讚转 讝专讬拽讛 讛讗 讗诐 注讘讚讛 讘讗诇讜 讞讬讬讘 讜讛谞转讜谉 诇讛 谞讗住专 讗注"驻 砖讗讬谞讜 讚讘专 砖诇 谞讜讬 讜住谞讚诇 砖诇 注"讝 砖讗诪专讜 讘诪住讻转 讬讘诪讜转 拽"讙 讘' 砖诇讗 转讞诇讜抓 讘讛 讻讘专 讘讗专谞讜讛 讘砖拽爪注讛 诪转讞诇讛 诇讻讱 砖讛讜讗 讻注讬谉 讝讘讬讞讛 诪"诪 讻砖讛转专谞讜 讻诇 转拽专讜讘转 砖讗讬谞讜 讻注讬谉 驻谞讬诐 讚讜拽讗 讘砖讗讬谞讜 砖诇 谞讜讬 讛讗 讗诐 讛讬讛 砖诐 谞讜讬 讗住讜专 诪砖讜诐 谞讜讬讬 注"讝 讜诪"诪 讬砖 诇讜 讘讟讜诇:



诪讛 砖讗诪专谞讜 砖讻诇 转拽专讜讘转 砖讗讬谞讜 讻注讬谉 驻谞讬诐 诪讜转专 讗驻讬诇讜 讛讬转讛 注讘讜讚转讛 讘讻讱 砖讗讬谉 诇讜 讚讬谉 转拽专讜讘转 讻诪拽诇 讛谞讝专拽 讜讻讗讘谞讬 诪专拽讬诇讜住 讬砖 诇诪拽爪转 专讘讜转讬 砖讟讛 讗讞专转 诇讜诪专 砖诇讗 谞讗诪专 砖讗讬谉 诇讜 讚讬谉 转拽专讜讘转 讗诇讗 诇注谞讬谉 讘讟讜诇 专"诇 砖讬砖 诇讛诐 讘讟讜诇 讛讗 诇讬讗住专 诪"诪 讗讬谉 讗谞讜 爪专讬讻讬谉 诇转拽专讜讘转 砖讻注讬谉 驻谞讬诐 讜讗讬谞讬 诪讜讚讛 诇讛诐 砖讛专讬 讗诪专讜 讘住讜讙讬讗 讝讜 讗讘谞讬 诪专拽讬诇讜住 讘诪讛 讬讗住专讜 讜讗诐 转驻专砖 讘诪讛 讬讗住专讜 砖诇讗 诇讛转讘讟诇 讗"讻 诪讛 讛讜爪专讱 诇诪注诇讛 讘专讗砖 讛驻专拽 诇讜诪专 讛谞讬 诪讬诇讬 注"讝 讚诇讗讜 讗专讞讛 讜讻讜' 讜讛专讬 诪"诪 讛讬讛 诇讜 诇讘讗 诪讞砖砖 转拽专讜讘转 砖讗讬谉 诇讜 讘讟讜诇:



讬砖 讘注谞讬谉 讝讛 砖讟讛 讗讞专转 诇拽爪转 讙讚讜诇讬 讛讚讜专讜转 讜讛讜讗 砖讛诐 住讜讘专讬诐 砖讗讬谉 转拽专讜讘转 谞讗住专 讗讗"讻 讻讬讜爪讗 讘讜 拽专讘 讗注"驻 砖讛讜讗 讻注讬谉 讝讘讬讞讛 讚讻注讬谉 驻谞讬诐 诪诪砖 讘注讬谞谉 讜讻诪讜 砖讗诪专讜 诇诪注诇讛 讚讻讜诇讬 注诇诪讗 讻注讬谉 讝讘讬讞讛 诇讗 讗诪专讬谞谉 讜诇讗 谞讗住专 讘讻注讬谉 讝讘讬讞讛 讗驻讬诇讜 注讘讜讚转讛 讘讻讱 诪注转讛 讝专拽 诇讛 讚讘专讬诐 讛诪讗讜住讬诐 讗注"驻 砖讛诐 诇讞讬诐 讗注"驻 砖讛讜讗 讞讬讬讘 讛诐 诪讜转专讬谉 讜讻谉 讝专讬拽转 讗讘谞讬诐 讜诪拽诇 讜砖讞讬讟转 讞讙讘 讜讘讛诪讛 讟诪讗讛 讗讜 诪讞讜住专转 讗讘专 讗讜 讘注诇转 诪讜诐 讛讻诇 诪讜转专 讜诇注谞讬谉 讞讬讜讘 砖诇讜 讘诪讞讜住专转 讗讘专 驻讟讜专 讗讗"讻 注讘讜讚转讛 讘讻讱 讜讘讘注诇转 诪讜诐 讞讬讬讘 讛讜讗讬诇 讜专讗讜讬讛 诇讛诐 讜讗讬谉 谞专讗讛 讻谉 砖讛专讬 诇诪讟讛 砖讗诇讜 讘转拽专讜讘转 砖诇 讗讜讻诇讬谉 讗诐 驻专讞讛 讟讜诪讗转谉 讘讘讟讜诇 讗讞专 砖诇注谞讬谉 讗讬住讜专 讗讬谉 讘讟讜诇 讘转拽专讜讘转 讜砖讗诇讜 讘讛 讜转讬讘注讬 诇讱 讻诇讬诐 讗诇诪讗 讚讬砖 讻诇讬诐 讘谞讬 转拽专讜讘转 讜讻讙讜谉 讻诇讬 讛诪砖转讘专 讜讗诇讜 讻注讬谉 驻谞讬诐 讚讜拽讗 讛专讬 讗讬谉 砖讜诐 讻诇讬 拽专讘 讘驻谞讬诐 讜讻谉 砖讘住谞讚诇 砖诇 注"讝 讗诪专讜 砖拽爪注讛 诪转讞诇讛 诇讻讱 讜讻谉 讘驻专讻诇讬 注谞讘讬诐 讜注讟专讜转 砖讜讘诇讬谉 砖讘爪专谉 诪转讞诇讛 诇讻讱 讗诇讗 讻诇 砖讻注讬谉 讝讘讬讞讛 讗讜 讻注讬谉 讗讞转 诪讗专讘注 注讘讜讚讜转 讛专讬 讛讜讗 讻注讬谉 驻谞讬诐:





转讜住驻讜转 专讬"讚 (诪讛讚讜专讛 拽诪讗)

讗诪专 专' 讗讘讛讜 讗"专 讬讜讞谞谉 诪谞讬谉 诇讝讜讘讞 讘讛诪讛 讘注诇转 诪讜诐 诇注"讝 砖讛讜讗 驻讟讜专 驻讬' 讘讝讘讬讞讛 讛讬讜 注讜讘讚讬诐 讗讜转讛 讜诇讗 讛讬' 注讜讘讚讬诐 讗讜转讛 讗诇讗 讘转诪讬诪讬诐 讗讬 谞诪讬 砖注砖讛 讬砖专讗 注"讝 讜讝讘讞 诇讛 讘讛诪讛 讘注诇转 诪讜诐 讗讘诇 讗诐 讚专讻诐 砖诇 讙讜讬 诇注讜讘讚诐 讘讘注诇讬 诪讜诪讬谉 讘讜讚讗讬 讞讬讬讘 讚讛讗 讚专讻讛 讘讻讱 讜驻诇讬讙讗 讚专' 讬讜讞谞谉 讗讚专讘 讚讗诪专 讻诇 讻注谉 讝讘讬讞讛 讞讬讬讘 讜讗注"驻 砖讗讬谉 讚专讻讛 讘讻讱 讜讘转讜住驻转 专讗讬转讬 讻转讜讘 讜讛讜讗 砖讗讬谉 讚专讻讛 诇注讜讘讚讛 讘讝讘讬讞讛 讚讗讬 讚专讻讛 诇注讜讘讚讛 讘讝讘讬讞讛 讞讬讬讘 诪讗讬讻讛 讬注讘讚讜 讗讬 谞诪讬 讚讜拽讗 讘讛诪讛 讘注诇转 诪讜诐 砖讗讬谞讛 专讗讜讬' 诇讙讘讜转 讚讗讜转讜 诪讬注讜讟 诪砖诪注 拽专讗 诪讚拽讗诪专 讘诇转讬 诇讚' 诇讘讚讜 诪砖诪注 讗讜转讛 砖讻砖专讛 诇讚' 讗讘诇 讞讙讘讬诐 砖讗讬谉 讻砖专讬诐 诇讚' 讜讻谉 讞讬讛 砖砖讞讟讜 诇注"讝 讞讬讬讘 讚诇讗 诪诪注讟 拽专讞 讗诇讗 讛专讗讜讬 诇讚' 讜讛谞讻讜谉 讘注讬谞讬 讚驻诇讬讙讬 专讘 讜专' 讬讜讞谞谉:





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讗诇讗 诪注转讛 讚讘注讬谞谉 讻注讬谉 驻谞讬诐 讻讜' 注讻"诇 讗讬谉 讝讛 诪讚讜拽讚拽 讚讛讗 专讘 诇讗 讘注讬 讻注讬谉 驻谞讬诐 诪讚诪讞讬讬讘 讘砖讬讘专 诪拽诇 讘驻谞讬讛 讗诇讗 讛讻讬 讛诇"诇 讗诇讗 诪注转讛 讚讘注讬谞谉 讻注讬谉 讝专讬拽讛 诪砖转讘专转 讜拽"诇:


讘讚"讛 讗讬 诪讗转讱 讻讜' 讜住专讬住 诪讞诪转 讞讜诇讬 讻讜' 注讻"诇 讗讘诇 住专讬住 讗讚诐 讘诇讗讜 讛讻讬 讗讬诪注讬讟 讚讛讜讬 诪讞讜住专 讗讘专 讜拽"诇:





诪讛专"诐

讙诪' 讗"专 讗诇注讝专 诪谞讬谉 诇砖讜讞讟 讘讛诪讛 诇诪专拽讜诇讬住 砖讛讜讗 讞讬讬讘 砖谞讗诪专 讜诇讗 讬讝讘讞讜 注讜讚 讜讻讜'. 讜讗注"讙 讚讝讘讬讞讛 讻注讬谉 驻谞讬诐 讛讬讗 讜讻讘专 讬诇驻讬谞谉 诇讬讛 诪拽专讗 讚讝讜讘讞 诇讗诇讛讬诐 讬讞专诐 诪"诪 讗砖讻讞谉 注讜谞砖 讗讝讛专讛 诪谞讬谉 诇讞讬讬讘 诪诇拽讜转 讜讻谉 诪砖诪注 诪驻专砖"讬 诇拽诪谉 注"讘 讚"讛 讜讗讬谉 讗讞专转 诇讛诐 讚驻讬专砖 讗诇诪讗 诇讗讝讛专转 砖讞讜讟讬 讞讜抓 讜讻讜' 讗转讗 讜讗讝讛专转 诪专拽讜诇讬住 诪谞诇谉:


转讜住' 讚"讛 讞讬讬讘 驻讬' 讘拽讜谞讟' 讜讻讜' 讚讛讗 专讘 讬讛讜讚讛 诇讗 诪讞讬讬讘 讘砖讘讬专转 诪拽诇 讜讻讜' 专拽 讘讗讜转讛 砖专讙讬诇讛 讘诪拽诇 讜讻讜' 讻爪"诇:





专砖"砖

讙诪专讗 讘爪讜讗讛 诇讞讛. 注讬' 讘讘专讻讜转 (讻讛) 讜讘驻专砖"讬 讚讗讚专讘讛 讬讘砖讛 谞驻专讻转 讜诇讗 讛诇讞讛 讜谞专讗讛 讚讛讻讗 专"诇 诇讞讛 讻注讬谉 砖讬讜爪讗 注"讬 砖诇砖讜诇:



专砖"讬 讚"讛 讜讗讬谞讛 谞讗住专转. 讚诇讗 讻讜' 讗诇讗 诪讬讚讬 讚讻注讬谉 驻谞讬诐. 讚拽讚讜拽 讛专砖"讗 注诇讬讜 讘讚讘讜专 讛住诪讜讱 讛"诇 诇讛拽讚讬诐 讻讗谉 讜专砖"讬 谞专讗讛 讚砖讬讙专讗 讚诇讬砖谞讗 讚诇注讬诇 (谞 住注"讗) 谞拽讬讟 讜讻谉 讚诇拽诪谉 讜注讬' 讘专"谉:

